Imens seks af holdets ryttere kører etapeløbet Ringerike GP i Norge, så benyttede Jannik Hyldtoft sig af muligheden for at køre Dong Energy Gadeløbet i Vejen. Jannik Hyldtoft har den seneste uges tid været plaget af forkølelse, hvilket gjorde ham ekstra opsat på at køre et godt gadeløb. Det 63 kilometer lange gadeløb i Vejen blev som mange andre gadeløb afgjort i en spurt. I spurten trak Kasper Jebjerg, Designa Køkken det længste strå, idet han vandt foran Troels Vinther, Capinordic og Jannik Hyldtoft, Team Concordia-Vesthimmerland.

Referat:
Team Concordias Jannik Hyldtoft fik en 3. Plads i Dong Energy Gadeløbet i Vejen, som blev kørt onsdag aften.